CELEX: 62018CA0456
Language: sk
Date: 2020-06-04 00:00:00
Title: Vec C-456/18 P: Rozsudok Súdneho dvora (prvá komora) zo 4. júna 2020 – Maďarsko/Európska komisia (Odvolanie – Štátna pomoc – Predpokladaná pomoc – Rozhodnutie o začatí konania podľa článku 108 ods. 2 ZFEÚ – Príkaz na pozastavenie predmetných opatrení – Podmienky zákonnosti príkazu)

10.8.2020   
            
            
               SK
            
            
               Úradný vestník Európskej únie
            
            
               C 262/3
            
         
      Rozsudok Súdneho dvora (prvá komora) zo 4. júna 2020 – Maďarsko/Európska komisia
      (Vec C-456/18 P) (1)
      
      (Odvolanie - Štátna pomoc - Predpokladaná pomoc - Rozhodnutie o začatí konania podľa článku 108 ods. 2 ZFEÚ - Príkaz na pozastavenie predmetných opatrení - Podmienky zákonnosti príkazu)
      (2020/C 262/03)
      Jazyk konania: maďarčina
      
         Účastníci konania
      
      
         Odvolateľ: Maďarsko (v zastúpení: M.Z. Fehér a G. Koós, splnomocnení zástupcovia)
      
         Ďalší účastník konania: Európska komisia (v zastúpení: L. Flynn, P.-J. Loewenthal, V. Bottka a K. Talabér-Ritz, splnomocnení zástupcovia)
      
         Vedľajší účastník, ktorý v konaní podporuje Maďarsko: Poľská republika (v zastúpení: B. Majczyna, M. Rzotkiewicz a A. Kramarczyk, splnomocnení zástupcovia)
      
         Výrok rozsudku
      
      
                  1.
               
               
                  Rozsudok Všeobecného súdu Európskej únie z 25. apríla 2018, Maďarsko/Komisia (T-554/15 a T-555/15, EU:T:2018:220), sa zrušuje.
               
            
                  2.
               
               
                  Rozhodnutie Komisie C(2015) 4805 final z 15. júla 2015 o štátnej pomoci SA.41187 (2015/NN) – Maďarsko – Zdravotný príspevok podnikov tabakového priemyslu a rozhodnutie Komisie C(2015) 4808 final z 15. júla 2015 o štátnej pomoci SA.40018 (2015/C) (ex 2014/NN) – zmena poplatku za inšpekciu potravinových reťazcov v Maďarsku v roku 2014 sa zrušujú v rozsahu, v akom nariaďujú pozastavenie uplatňovania progresívnej daňovej sadzby zdravotného príspevku podnikov tabakového priemyslu a poplatkov za inšpekciu potravinových reťazcov, tak ako vyplývajú zo zákona č. XCIV z roku 2014 o zdravotnom príspevku podnikov tabakového priemyslu a zmeny zákona č. XLVI z roku 2008 o potravinových reťazcoch a úradnom dohľade nad nimi, ktorá bola prijatá v roku 2014.
               
            
                  3.
               
               
                  Európska komisia znáša svoje vlastné trovy konania a je povinná nahradiť trovy konania, ktoré vynaložilo Maďarsko v súvislosti s konaním na prvom stupni, ako aj s konaním o odvolaní.
               
            
                  4.
               
               
                  Poľská republika ako vedľajší účastník odvolacieho konania znáša svoje vlastné trovy konania.
               
            
         (1)  Ú. v. EÚ C 301, 27.8.2018.